પુત્ર વરુણની એક્ટિંગ જોઈ પિતા ડેવિડ ધવન ખુશખુશાલ છે . તાજેતરમાં જ કરણ જૌહરની સ્ટુડન્ટ ઑફ ધ ઈયર ફિલ્મ દ્વારા બૉલીવુડમાં એન્ટ્રી કરનાર વરુણ ધવન અંગે પિતા ડેવિડ ધવને જણાવ્યું કે તેમને ખુશી છે કે તેમના પુત્ર વરુણે ફિલ્મોમાં એન્ટ્રી કરી છે અને તેમના અભિનયના વખાણ પણ થઈ રહ્યાં છે . બૉલીવુડમાં પોતાની કૉમેડી ફિલ્મોને લઈને ઘણાં ફેમસ રહેલા ડેવિડ ધવન કાયમ એવું ઇચ્છતા હતાં કે તેમનો પુત્ર પણ ફિલ્મોમાં આવે . ડેવિડ ધવને જણાવ્યું - વરુણના ફિલ્મી દુનિયામાં પ્રવેશ દ્વારા હવે મારા ફિલ્મી દુનિયાને અપાયેલ ફાળાની ચુકવણીનો સમય આવી ગયો છે . ફિલ્મી દુનિયા માટે મારા દ્વારા કરાયેલ મહેનત બાદ હું ખુશ છું કે ફિલ્મી દુનિયાએ મારા પુત્રનો સ્વીકાર કર્યો છે . હજી તો શરુઆત છે , પરંતુ જે પ્રકારે તેનું સ્વાગત કરાયું છે , એવું પહેલા ક્યારય નહોતું થયું . મને વરુણ ઉપર ખૂબ ગૌરવ છે . નોંધનીય છે કે સ્ટુડન્ટ ઑફ ધ ઈયરમાં પોતાની એક્ટિંગ માટે લોકોના ખૂબ વખાણ પામનાર વરુણ ધવન હાલ 1981ની રીમેક ચશ્મે બદ્દૂર ફિલ્માં આવી રહ્યાં છે . તેઓ ફિલ્મના પ્રમોશનમાં વ્યસ્ત છે . વરુણનું કહેવું છે કે આ ફિલ્મમાં અમે મૂળ ફિલ્મના આત્માને સ્પર્શી પણ નથી શક્યાં . ચશ્મે બદ્દૂર ફિલ્મમાં અલી ઝફર , તાપસી પન્નૂ , સિદ્ધાર્થ અને દિવ્યેન્દુ શર્મા મુખ્ય ભૂમિકાઓમાં છે . ઋષિ કપૂરે પણ ફિલ્મમાં એક મુખ્ય ભૂમિકા ભજવી છે .